###### PÉNZÜGYI BIZOTTSÁG

# H A T Á R O Z A T

**Tárgykód: Száma: t á r g y a**

**A20 34/2020. (IX. 02.)** A Herpály-Team Kft. alapító okirata módosításának javaslata

**A20 35/2020. (IX. 02.)** A Herpály-Team Építőipari és Szolgáltató Kft. módosítással egységes szerkezetbe foglalt alapító okirata elfogadásának javaslata

**A20 36/2020. (IX. 02.)** A helyi önkormányzatok kiegészítő támogatásából 2020. évi támogatására vonatkozó igény benyújtásának javaslata

**A20 37/2020. (IX. 02.)** A 2020. évi közbeszerzési terv módosításának javaslata

**A20 38/2020. (IX. 02.)** A TOP-1.4.1-19-HB1-2019-00004 ,,Bölcsődei férőhely bővítés Berettyóújfaluban” című projekt keretében építési beruházás tárgyú közbeszerzési eljárás megindításának javaslata

**A20 39/2020. (IX. 02.)** A TOP-1.1.2-16-HB1-2017-00001 azonosítószámú, „Inkubátorház fejlesztése Berettyóújfaluban” című projekt keretében építési beruházás tárgyú közbeszerzési eljárás eredménye megállapításának javaslata

**A20 40/2020. (IX. 02.)** A berettyóújfalui 983/6/A/26 hrsz.-ú, a valóságban Berettyóújfalu, József Attila lakótelep D. épület 2. lh. 3/11. ajtó alatti, 54 m2 nagyságú ingatlan értékesítésének javaslata Ferenczik Attila Imre (4100 Berettyóújfalu, Damjanich u. 25.) részére

**A20 41/2020. (IX. 02.)** A berettyóújfalui 656/1 hrsz.-ú, a valóságban Berettyóújfalu, Szemere u. 28. szám alatti kivett lakóház, udvar, gazdasági épület megjelölésű ingatlan megvásárlására vételi ajánlat tételének javaslata az ingatlan 1/1 hányadú tulajdonosa, Tóth Ervin (4100 Berettyóújfalu, Szemere u. 28.) részére

**A20 42/2020. (IX. 02.)** A Szemere u. 28. szám alatti kivett lakóház, udvar, gazdasági épület megjelölésű ingatlanra vonatkozó adásvételi szerződés megkötését követően Berettyóújfalu Város Önkormányzata, mint az ingatlan tulajdonosa bérbe adja az ingatlant a Berettyóújfalu, József Attila lakótelep D. épület 2. lh. 3/11. ajtó alatti önkormányzati bérlakás korábbi bérlői, Szepesi Katalin és férje, Lénárt Andor részére

**JEGYZŐKÖNYV**

Készült: a Berettyóújfalui Polgármesteri Hivatal hivatalos helyiségében a 2020. szeptember 2-án megtartott Pénzügyi Bizottsági ülésen.

**Jelen vannak:**

**Pénzügyi Bizottság részéről:**

Nagy István bizottsági tag

Csarkó Imre bizottsági tag

Lencsésné Gál Mária bizottsági tag

**Berettyóújfalui Polgármesteri Hivatal részéről:**

Bónácz János alpolgármester

Dr. Körtvélyesi Viktor jegyző

Nagyné Székely Katalin aljegyző

Dézsi Ferencné pénzügyi irodavezető

Sólya László városfejlesztési irodavezető

Mile Sándor jegyzőkönyvvezető

A Pénzügyi Bizottság ülésének levezető elnöke Nagy István volt. A levezető elnök köszöntötte a jelenlévőket, majd elmondta, hogy a Pénzügyi Bizottság 3 fővel határozatképes. A levezető elnök elmondta, hogy a bizottsági ülés meghívójában hat napirendi pont szerepel. Ezt követően a napirend tervezetét szavazásra bocsátotta, melyet a Bizottság tagjai 3 igennel egyhangúan támogattak.

Az ülés kezdete: 1611

**Az ülés napirendje:**

1./ Előterjesztés a Herpály-Team Kft. alapító okiratának módosítására (3.)

**Előterjesztő:** Muraközi István polgármester

2./ Előterjesztés a helyi önkormányzatok kiegészítő támogatásából 2020. évi támogatására vonatkozó igény benyújtásáról (5.)

**Előterjesztő:** Muraközi István polgármester

3./ Előterjesztés a 2020. évi közbeszerzési terv módosítására (6.)

**Előterjesztő:** Muraközi István polgármester

4./ Előterjesztés a TOP-1.4.1-19-HB1-2019-00004 ,,Bölcsődei férőhely bővítés Berettyóújfaluban” című projekt keretében építési beruházás tárgyú közbeszerzési eljárás megindítására (7.)

**Előterjesztő:** Muraközi István polgármester

5./ Előterjesztés a TOP-1.1.2-16-HB1-2017-00001 azonosítószámú, „Inkubátorház fejlesztése Berettyóújfaluban” című projekt keretében építési beruházás tárgyú közbeszerzési eljárás eredményének megállapítására (8.)

**Előterjesztő:** Muraközi István polgármester

6./ Előterjesztés a berettyóújfalui 983/A/26 hrsz.-ú ingatlan eladására vonatkozó versenytárgyalás eredményéről és a berettyóújfalui 656/1 hrsz.-ú (Szemere u. 28.szám alatti ) ingatlan megvásárlásáról (Zárt ülés) (9.)

**Előterjesztő:** Muraközi István polgármester

**1. Napirend:** Előterjesztés a Herpály-Team Kft. alapító okiratának módosítására

Az előterjesztéssel kapcsolatban hozzászólás, észrevétel, vélemény nem érkezett, ezért a levezető elnök a határozati javaslatokat szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**34/2020. (IX. 02.) Pénzügyi Bizottsági Határozat**

A Pénzügyi Bizottság a határozati javaslatot, mely szerint Berettyóújfalu Város Önkormányzata Képviselő-testülete a Herpály-Team Építőipari és Szolgáltató Kft. alapítói határozatát a következők szerint fogadja el:

A Berettyóújfalui Polgármesteri Hivatal BPH/334-4/2020 számú határozatával a társaság telephelyéül szolgáló 4100 Berettyóújfalu, Népliget u. 1574 hrsz. alatti ingatlan címrendezése megtörtént, és az ingatlan új címe 4100 Berettyóújfalu, Fürdő utca 1. szám.

Erre tekintettel az alapító okirat II. pontjában a társaság telephelyének címe módosul.

Az alapító képviselője a jelen okiratot elolvasás után jóváhagyólag aláírja, támogatja és a Képviselő-testületnek elfogadásra javasolja.

**Határidő:** 2020. szeptember 3.

**Felelős:** Nagy István levezető elnök

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**35/2020. (IX. 02.) Pénzügyi Bizottsági Határozat**

A Pénzügyi Bizottság a határozati javaslatot, mely szerint Berettyóújfalu Város Önkormányzata Képviselő-testülete a Herpály-Team Építőipari és Szolgáltató Kft. módosítással egységes szerkezetbe foglalt alapító okiratát a következők szerint fogadja el

**ALAPÍTÓ OKIRAT**

Alulírott Berettyóújfalu Város Önkormányzata (4100. Berettyóújfalu, Dózsa György u. 17-19.) felhatalmazása alapján eljáró Berettyóújfalu Város Polgármestere a „HERPÁLY-TEAM” Építőipari és Szolgáltató Korlátolt Felelősségű Társaság – amely társaságot a Hajdú-Bihar Megyei Bíróság, mint Cégbíróság a 09-09-001011 számú cégjegyzékbe jegyzett be és tart nyilván - alapító okiratát a mai napon kelt módosítással a jelen okiratban foglalom egységes szerkezetbe a Polgári Törvénykönyvről szóló 2013. évi V. törvény rendelkezései szerint. (A módosításokat a dőlt betűs szövegrész tartalmazza.)

1. **AZ EGYSZEMÉLYES KORLÁTOLT FELELŐSSÉGŰ TÁRSASÁG (továbbiakban: TÁRSASÁG) CÉGNEVE:**

**HERPÁLY-TEAM Építőipari és Szolgáltató Korlátolt Felelősségű Társaság**

A társaság rövidített neve: **HERPÁLY-TEAM Kft.**

A társaság idegen nyelvű elnevezése: **HERPÁLY-TEAM Gmbh.**

1. **A TÁRSASÁG SZÉKHELYE, TELEPHELYE, FIÓKTELEPE:**

A társaság székhelye: 4100. Berettyóújfalu, József Attila u. 35.

A társaság székhelye egyben a központi ügyintézés helye is.

*\*A társaság telephelye: 4100 Berettyóújfalu, Fürdő utca 1.*

**A társaság e-mail elérhetősége:** herpaly@gmail.com

1. **AZ ALAPÍTÓ (EGYEDÜLI TAG) NEVE:**

A társaság alapítójának (egyedüli tagjának) neve:

Berettyóújfalu Város Önkormányzata

Az alapító (egyedüli tag) székhelye: 4100. Berettyóújfalu, Dózsa György u. 17-19.

Az alapító (egyedüli tag) képviseltére jogosult neve: Muraközi István (anyja születési neve: Gerzsenyi Katalin)

Az alapító (egyedüli tag) képviseletére jogosult lakcíme: 4100. Berettyóújfalu, Hajdú u. 8/A

1. **A TÁRSASÁG TEVÉKENYSÉGI KÖRE**

A társaság főtevékenysége a TEÁOR 2008 szerint:

3530 ’08 Gőzellátás, légkondicionálás

A társaság egyéb tevékenységi körei:

1610 ’08 Fűrészárugyártás

1623 ’08 Épületasztalos-ipari termék gyártása

1624 ’08 Tároló fatermék gyártása

3311 ’08 Fémfeldolgozási termék javítása

3312 ’08 Ipari gép, berendezés javítása

3314 ’08 Ipari villamos gép, berendezés javítása

3821 ’08 Nem veszélyes hulladék kezelése, ártalmatlanítása

4110 ’08 Épületépítési projekt szervezése

4120 ’08 Lakó- és nem lakó épület építése

4299 ’08 Egyéb m.n.s. építés

4311 ’08 Bontás

4312 ’08 Építési terület előkészítése

4321 ’08 Villanyszerelés

4322 ’08 Víz-, gáz-, fűtés-, légkondicionáló-szerelés

4329 ’08 Egyéb épületgépészeti szerelés

4331 ’08 Vakolás

4332 ’08 Épületasztalos-szerkezet szerelése

4333 ’08 Padló-, falburkolás

4334 ’08 Festés, üvegezés

4339 ’08 Egyéb befejező építés m.n.s.

4391 ’08 Tetőfedés, tetőszerkezet-építés

4399 ’08 Egyéb speciális szaképítés m.n.s.

4520 ’08 Gépjárműjavítás, -karbantartás

4765 ’08 Játék-kiskereskedelem

4799 ’08 Egyéb nem bolti, piaci kiskereskedelem

5210 ’08 Raktározás, tárolás

5221 ’08 Szárazföldi szállítást kiegészítő szolgáltatás

5610 ’08 Éttermi, mozgó vendéglátás

5629 ’08 Egyéb vendéglátás

6420 ’08 Vagyonkezelés (holding)

6810 ’08 Saját tulajdonú ingatlan adásvétele

6820 ’08 Saját tulajdonú, bérelt ingatlan bérbeadása, üzemeltetése

6832 ’08 Ingatlankezelés

7112 ’08 Mérnöki tevékenység, műszaki tanácsadás

7732 ’08 Építőipari gép kölcsönzése

8110 ’08 Építményüzemeltetés

8121 ’08 Általános épülettakarítás

8129 ’08 Egyéb takarítás

9311 ’08 Sportlétesítmény működtetése

9329 ’08 M.n.s. egyéb szórakoztatást, szabadidős tevékenység

9603 ’08 Temetkezés, temetkezést kiegészítő szolgáltatás

1. **A TÁRSASÁG MŰKÖDÉSÉNEK IDŐTARTAMA**

A társaság határozatlan időre jött létre, tevékenységét 1991. július 29. napján kezdte meg.

A társaság üzleti évei megegyeznek a naptári évvel.

1. **A TÁRSASÁG TÖRZSTŐKÉJE**

A társaság törzstőkéje: 188.430.000..- Ft.azaz Egyszáznyolcvannyolcmillió-négyszázharmincezer forint.

Ebből készpénz: 53.599.590.- Ft. azaz Ötvenhárommillió-ötszázkilencvenkilencezer -ötszázkilencven forint apport: 134.830.410.- Ft. azaz Egyszázharmincnégymillió-nyolcszázharmincezer-négyszáztíz forint.

**VII. A TAG TÖRZSBETÉTJE**

A tag neve: Berettyóújfalu Város Önkormányzata

A társaság alapítójának (egyedüli tagjának) törzsbetétje: 188.430.000.- Ft.azaz Egyszáznyolcvannyolcmillió-négyszázharmincezer forint.

Ebből készpénz: 53.599.590.- Ft.

nem pénzbeni hozzájárulás (apport): 134.830.410.- Ft.

Alapító rögzíti, hogy az egyedüli tag a törzsbetétjéből 295.290.000.- Ft-t már a társaság rendelkezésére bocsátotta, az jelenleg is a társaság rendelkezése alatt áll. 100.000.- azaz Egyszázezer forint készpénz betétet 2009. április 20. napjáig volt köteles az egyedüli tag a társaság bankszámlájára befizetni, míg további 47.710.000.- azaz Negyvenhétmillió-hétszáztizezer forint készpénzt a tőke emelést követő egy éven belül köteles a társaság bankszámlájára befizetni.

A víziközmű szolgáltatásról szóló 2011. évi CCIX. törvény 79. §.-ban foglalt kötelező vagyonátadásra tekintettel a társaság törzstőkéje lecsökkentésre került 188.430.000. Ft összegre.

**VIII. A TÁRSASÁG ÜGYVEZETŐJE:**

A társaság ügyvezetője Bondár Sándor (anya születési neve: Nagy Irma) 4100. Berettyóújfalu, Nyáras u. 58. sz. alatti lakos. Az ügyvezető megbízatása 5 (öt) év határozott időre szól. Az ügyvezetői jogviszony kezdete 2018. június 1., a jogviszony vége 2023. május 31. napja.

Az ügyvezető külön nyilatkozatban nyilatkozik a megbízás elfogadásáról, illetve arról, hogy személyében kizáró körülmények nem állnak fenn.

Az ügyvezető a gazdasági társaságot a törvényes képviselőként képviseli harmadik személyekkel szemben, valamint bíróságok és más hatóságok előtt.

Az ügyvezető az ügyek meghatározott csoportjaira nézve a gazdasági társaság munkavállalóit képviseleti joggal ruházhatja fel.

A társaság munkavállalóival szemben a munkáltatói jogokat az ügyvezető gyakorolja.

Az ügyvezető a társaság tagjairól nyilvántartást, tagjegyzéket köteles vezetni.

A tagjegyzéken fel kell tüntetni:

* valamennyi tag nevét (cégét), lakóhelyét (székhelyét) és törzsbetétét
* a közös tulajdonban lévő üzletrész esetén az egyes tulajdonosok és a közös képviselő nevét (cégét), lakóhelyét (székhelyét)
* a törzstőke mértékét
* a társasági szerződésnek, illetve az alapító okiratnak az esetleges pótbefizetésekre és mellékszolgáltatásokra, valamint az üzletrész átruházásának korlátozására, vagy kizárására vonatkozó rendelkezéseit.

A tagok személyében vagy üzletrészeiben bekövetkezett minden változást, így az üzletrészek átruházását, átszállását, felosztását, a társaság tulajdonába kerülését, vagy bevonását, az ügyvezetőnek a tagjegyzéken át kell vezetnie. Az ügyvezető köteles a tagjegyzékben feltüntetett adatok megváltozása esetén a hatályos tagjegyzéket a Cégbírósághoz benyújtani.

Az ügyvezető gondoskodik a társaság könyveinek szabályszerű vezetéséről.

Az egyszemélyes gazdasági társaságnál az egyedüli tag a vezető tisztségviselő részére írásban utasítást adhat, amelyet a vezető tisztségviselő köteles végrehajtani. A tulajdonos Berettyóújfalu Város Önkormányzati Képviselő Testületének jóváhagyása szükséges az olyan vagyonátruházási szerződés megkötéséhez, amelynek értéke az 25.000.000.- forintot meghaladja, és az olyan vállalkozási szerződés megkötéséhez, amelynek értéke a 25.000.000.- forintot meghaladja.

A tulajdonos önkormányzat polgármesterének hozzájárulása szükséges az 25.000.000.- forintot meg nem haladó vagyonátruházási és a 25.000.000.- forintot meg nem haladó vállalkozási szerződés megkötéséhez. Az ezen alpontban meghatározott szerződéskötési korlátozások nem vonatkoznak a társaság működéséhez szükséges anyag- és eszközbeszerzésre, valamint szolgáltatások igénybevételére vonatkozó szerződésekre.

A társaság ügyvezetését az ügyvezető munkaviszonyban látja el, havi díjazása Berettyóújfalu Város Önkormányzata Képviselő-testületének határozata alapján kerül meghatározásra.

Az ügyvezető igazgató tárgyévi prémiumfeladatait a polgármester előterjesztésére az alapító határozza meg, a felügyelő bizottság előzetes véleményének beszerzését követően. Az éves prémiumfeladatok kitűzésével egyidejűleg rögzítésre kerül a prémiumfeladat teljesítése esetén járó prémium mértéke is. Az ügyvezető éves prémiumát az éves alapbér százalékos mértékének megfelelően kell meghatározni. Az ügyvezető igazgató prémiumának megállapítása során teljesítménykövetelményként az üzleti terv fő számainak teljesítése mellett csak olyan feltétel határozható meg, amelynek teljesítése a munkakör elvárható szakértelemmel és gondossággal való ellátásán túlmutató, objektíven meghatározható teljesítményt takar.

A felmondási idő és a végkielégítésre való jogosultság tekintetében a Munka Törvénykönyve köztulajdonban álló munkáltatóval fennálló munkaviszonyra vonatkozó szabályai az irányadóak, azok rendelkezéseitől érvényesen eltérni nem lehet. A munkavállaló nem jogosult végkielégítésre, ha a munkáltató rendes felmondásának indoka – ide nem értve az egészségügyi alkalmatlanságot – a munkavállaló képességeivel, vagy munkaviszonnyal kapcsolatos magatartásával függ össze.

1. **A TÁRSASÁG CÉGJEGYZÉSE:**

A társaság cégjegyzése akként történt, hogy a társaság géppel, vagy kézzel előírt, előnyomott, előnyomtatott bélyegző lenyomatos cégneve alá az ügyvezető írja alá a nevét önállóan a hiteles cégaláírási nyilatkozatának megfelelően.

1. **A TÁRSASÁG KÖNYVVIZSGÁLÓJA:**

A könyvvizsgáló megbízatása öt évre szól.

A társaság könyvvizsgálója I.K.SZ. 98. Kft. (székhely: 4032 Debrecen, Doberdó utca 26., cégjegyzékszám: 09-09-006357, kamarai tagsági szám: 000810)

A könyvvizsgálat elvégzéséért személyében felelős természetes személy:

Kusai Tamás Endre 4028 Debrecen, Lugossy utca 18/C. szám alatti lakos (kamarai tagsági szám: 004740)

Hatályos 2020. június 01. napjától 2025. május hó 31. napjáig

**A TÁRSASÁG FELÜGYELŐ BIZOTTSÁGA**

A Felügyelő Bizottság 3 főből áll.

A Felügyelő Bizottság tagjai:

1. Név: Agárdi Zoltán

Lakcím: 4100 Berettyóújfalu, Magyar utca 42.

1. Név: Csarkó Erika

Lakcím: 4100 Berettyóújfalu, Benczúr Gyula utca 17.

1. Név: Vitányi Ferenc Józsefné

Lakcím: 4100 Berettyóújfalu, Csónak utca 9.

A Felügyelő Bizottság tagjainak megbízatása 2019. december hó 01. napjától 2024. november 30. napjáig tart.

A Felügyelő Bizottság elnökének és tagjainak havi díjazása a törvényben meghatározott maximumnál kisebb összegben kerül meghatározásra. A Felügyelő Bizottság elnökének havi díjazása bruttó 40.000-Ft.

A Felügyelő Bizottsági tagok havi díjazása bruttó 30.000-Ft.

A társaság Felügyelő Bizottságának elnöke és tagjai az előzőekben meghatározott havi javadalmazáson, valamint az igazolt, megbízatásukkal összefüggésben felmerült költségeiknek megtérítésén kívül, más javadalmazásra nem jogosultak.

1. **AZ ÜZLETRÉSZ**

Az üzletrész a törzsbetéthez kapcsolódó tagsági jogok és kötelezettségek összessége, Amely a társaság nyilvántartásba vételével keletkezik.

1. **AZ ÜZLETRÉSZEK ÁTRUHÁZÁSA ÉS FELOSZTÁSA**

Az egyszemélyes társaság a saját üzletrészét nem szerezheti meg.

Az üzletrész csak átruházás, a jogi személy tag szétválása folytán az üzletrésze tekintetében bekövetkezett jogutódlás, öröklés, új jogosult hiányában a tag jogutód nélküli megszűnése esetén osztható fel.

Az egyszemélyes társaság az üzletrész felosztása vagy törzstőke emelése folytán új taggal egészül ki és így többszemélyes társasággá válik. A tagok kötelesek az alapító okiratot társasági szerződésre módosítani.

1. **A NYERESÉG FELOSZTÁSA**

A társaság saját tőkéjéből a tag javára, a tagsági jogviszonyára figyelemmel kifizetést a társaság fennállása alatt kizárólag az előző üzleti évi adózott eredménnyel kiegészített szabad eredménytartalékból teljesíthet. Nem kerülhet sor kifizetésre, ha a társaság helyesbített saját tőkéje nem éri el vagy a kifizetés következtében nem érné el a társaság törzstőkéjét, továbbá ha a kifizetés veszélyeztetné a társaság fizetőképességét.

A tagot a társaságnak a tag javára történő kifizetése céljából felosztható és a taggyűlés által felosztani rendelt saját tőkéjéből meghatározott összeg (osztalék) illeti meg.

1. **AZ ALAPÍTÓI HATÁROZAT**

A taggyűlés hatáskörébe tartozó kérdésekben az alapító határozattal dönt és erről a vezető tisztségviselőt írásban értesíti.

Az alapító kizárólagos hatáskörébe tartoznak mindazok a kérdések, amelyeket a törvény a taggyűlés kizárólagos hatáskörébe utal.

1. **A TÁRSASÁG MEGSZŰNÉSE**

A társaság jogutód nélküli megszűnése esetén a hitelezők kielégítése után fennmaradó vagyon az alapítót illeti meg.

1. **EGYÉB RENDELKEZÉSEK**

A jelen alapító okiratban nem szabályozott kérdésekben a Polgári Törvénykönyvről szóló 2013. évi V. törvény rendelkezéseit kell alkalmazni.

Azokban az esetekben, amikor a Polgári Törvénykönyvről szóló 2013. évi V. tv. a társaságot kötelezi arra, hogy közleményt tegyen közzé, a társaság e kötelezettségének a Cégközlönyben tesz eleget.

Az alapító képviselője a jelen okiratot, mint akaratával mindenben megegyezőt elolvasás és megértelmezés után jóváhagyólag aláírta.

Kelt: Berettyóújfalu, 2020. szeptember 3. napján

Muraközi István polgármester

Berettyóújfalu Város Önkormányzata

képviseletében

**ZÁRADÉK:**

Alulírott Dr. Szávó Anita ügyvéd igazolom, hogy a 09-09-001011 cégjegyzékszám alatt nyilvántartott „HERPÁLY-TEAM” Építőipari és Szolgáltató Korlátolt Felelősségű Társaság létesítő okiratának egységes szerkezetbe foglalt szövege megfelel a létesítő okirat módosítások alapján hatályos tartalmának. Az egységes szerkezetű okirat elkészítésére a létesítő okirat II. pontjában a telephely címrendezése adott okot.

Ellenjegyzem:

Berettyóújfalu, 2020. szeptember 3. napján.

Dr. Szávó Anita

Kamarai Azonosító Szám: 36069275

ügyvéd

támogatja és a Képviselő-testületnek elfogadásra javasolja.

**Határidő:** 2020. szeptember 3.

**Felelős:** Nagy István levezető elnök

**2. Napirend:** Előterjesztés a helyi önkormányzatok kiegészítő támogatásából 2020. évi támogatására vonatkozó igény benyújtásáról

**Bónácz János alpolgármester** szóbeli kiegészítésében elmondta, hogy szeptember 30-ig van lehetőség a pályázat benyújtására, ahhoz pedig szükséges a határozati javaslat elfogadása.

**Lencsésné Gál Mária** kérdést tett fel arra vonatkozóan, hogy ez a pályázat a bérek finanszírozására nyújtana fedezetet?

**Dézsi Ferencné pénzügyi irodavezető** válaszában elmondta, hogy bér jellegű kiadásokra nem, hanem működési kiadások finanszírozására lehet a pályázati forrásokat felhasználni.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 2 igen, 0 nem, 1 tartózkodás mellett az alábbi határozatot hozta:

**36/2020. (IX. 02.) Pénzügyi Bizottsági Határozat**

A Pénzügyi Bizottság a határozati javaslatot, mely szerint Berettyóújfalu Város Önkormányzata Képviselő-testülete támogatja, hogy a Magyarország 2020. évi központi költségvetéséről szóló 2019. évi LXXI. törvény 3. melléklet I. 6 és I. 9. pontja alapján a megyei önkormányzatok rendkívüli támogatására és az önkormányzatok rendkívüli támogatására támogatási igény kerüljön benyújtásra, támogatja és a Képviselő-testületnek elfogadásra javasolja.

**Határidő:** 2020. szeptember 3.

**Felelős:** Nagy István levezető elnök

**3. Napirend:** Előterjesztés a 2020. évi közbeszerzési terv módosítására

**Dr. Körtvélyesi Viktor jegyző** szóbeli kiegészítésében elmondta, hogy a nemsokára tárgyalandó bölcsődei férőhely bővítésére vonatkozó közbeszerzési eljárás került bele a tervbe, valamint két EFOP-os remélhetőleg októberben elinduló közbeszerzési eljárás. Ezekkel egészülne ki a korábban elfogadott terv.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**37/2020. (IX. 02.) Pénzügyi Bizottsági Határozat**

A Pénzügyi Bizottság a határozati javaslatot, mely szerint Berettyóújfalu Város Önkormányzata Képviselő-testülete a közbeszerzésekről szóló 2015. évi CXLIII. törvény rendelkezései alapján megtárgyalta és elfogadja az Önkormányzat 2020. évi módosított közbeszerzési tervét, támogatja és a Képviselő-testületnek elfogadásra javasolja.

**Határidő:** 2020. szeptember 3.

**Felelős:** Nagy István levezető elnök

**4. Napirend:** Előterjesztés a TOP-1.4.1-19-HB1-2019-00004 ,,Bölcsődei férőhely bővítés Berettyóújfaluban” című projekt keretében építési beruházás tárgyú közbeszerzési eljárás megindítására

**Nagy István levezető elnök** szóbeli kiegészítésében elmondta, hogy ehhez a napirendi ponthoz az ülést megelőzően a bizottsági tagok részére egy módosító indítvány került kiosztásra. A módosító indítványt Vitányi Ferenc képviselő úr nyújtotta be, melynek lényege, hogy az ajánlattételi felhívás további két cégnek is kerüljön megküldésre.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök először a módosító indítványt, majd a határozati javaslatot szavazásra bocsátotta.

A módosító indítvány elfogadását a Pénzügyi Bizottság tagjai 1 igen, 0 nem, 2 tartózkodás mellett nem támogatták.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**38/2020. (IX. 02.) Pénzügyi Bizottsági Határozat**

A Pénzügyi Bizottság a határozati javaslatot, mely szerint Berettyóújfalu Város Önkormányzata Képviselő-testülete a TOP-1.4.1-19-HB1-2019-00004 ,,Bölcsődei férőhely bővítés Berettyóújfaluban” című projekt keretében építési beruházás tárgyában a Kbt. 115. §-a szerinti közbeszerzési eljárást indít az alábbi gazdasági szereplőknek egyidejűleg, közvetlenül írásban történő ajánlattételi felhívás megküldésével:

* Generál-Építő 98 Kft. (4100 Berettyóújfalu, Kossuth u. 41.)
* Egberstone  Kft. (4100 Berettyóújfalu, Kosztolányi u. 5.)
* Lisztes Transz Fuvarozó Egyéni Cég (4100 Berettyóújfalu, Nyárfa u. 10.)
* Road For You Kft. (4177 Földes, Fő út 60.)
* Generálép-3 Kft. (4130 Derecske, Piac u. 3.)

A Képviselő-testület az eljárást megindító ajánlattételi felhívást az alábbiak szerint elfogadja, támogatja és a Képviselő-testületnek elfogadásra javasolja.

**Határidő:** 2020. szeptember 3.

**Felelős:** Nagy István levezető elnök

**5. Napirend:** Előterjesztés a TOP-1.1.2-16-HB1-2017-00001 azonosítószámú, „Inkubátorház fejlesztése Berettyóújfaluban” című projekt keretében építési beruházás tárgyú közbeszerzési eljárás eredményének megállapítására

Az előterjesztéssel kapcsolatban hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**39/2020. (IX. 02.) Pénzügyi Bizottsági Határozat**

A Pénzügyi Bizottság a határozati javaslatot, mely szerint Berettyóújfalu Város Önkormányzata Képviselő-testülete a TOP-1.1.2-16-HB1-2017-00001 azonosítószámú, „Inkubátorház fejlesztése Berettyóújfaluban” című projekt keretében építési beruházás tárgyú közbeszerzési eljárásban érvényesnek nyilvánítja az Egberstone Kft. (4100 Berettyóújfalu, Kosztolányi u. 5) ajánlattevő ajánlatát.

Berettyóújfalu Város Önkormányzata Képviselő-testülete a TOP-1.1.2-16-HB1-2017-00001 azonosítószámú, „Inkubátorház fejlesztése Berettyóújfaluban” című projekt keretében építési beruházás tárgyú közbeszerzési eljárást eredményesnek nyilvánítja.

A TOP-1.1.2-16-HB1-2017-00001 azonosítószámú, „Inkubátorház fejlesztése Berettyóújfaluban” című projekt keretében építési beruházás tárgyú közbeszerzési eljárás nyertese az Egberstone Kft. (4100 Berettyóújfalu, Kosztolányi u. 5.) ajánlattevő.

A szerződés az alábbi feltételek szerint kerül megkötésre:

|  |  |
| --- | --- |
| *Szempont* | *Megajánlás* |
| A teljesítésbe bevonásra kerül legalább 1 fő olyan szakember, akinek van épület építésének és/vagy felújításának irányításában szerzett gyakorlata(igen/nem) | igen |
| A teljesítésbe bevonásra kerül legalább 1 fő olyan szakember, akinek van gépészeti munkák kivitelezésének irányításában szerzett gyakorlata (igen/nem) | igen |
| Jótállás vállalt időtartama /min. 36 hónap, max. 60 hónap/ | 36 |
| Ajánlati ár (nettó HUF) | 152 015 964.- |

A projekt keretében rendelkezésre álló anyagi fedezet, és a nyertes ajánlattevő által adott ajánlati ár közötti nettó 29. 968.720.- Ft. összegű fedezethiányt az Önkormányzat a támogató felé benyújtott többletforrás iránti igény pozitív elbírálása esetén a megítélt többletforrásból, amennyiben pedig a többletforrás nem, vagy nem a szükséges mértékben kerül megítélésre, az Önkormányzat 2021. évi költségvetéséből biztosítja, támogatja és a Képviselő-testületnek elfogadásra javasolja.

**Határidő:** 2020. szeptember 3.

**Felelős:** Nagy István levezető elnök

**6. Napirend:** Előterjesztés a berettyóújfalui 983/A/26 hrsz.-ú ingatlan eladására vonatkozó versenytárgyalás eredményéről és a berettyóújfalui 656/1 hrsz.-ú (Szemere u. 28.szám alatti) ingatlan megvásárlásáról

Az előterjesztéssel kapcsolatban hozzászólás, észrevétel, vélemény nem érkezett, ezért a levezető elnök a határozati javaslatokat szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**40/2020. (IX. 02.) Pénzügyi Bizottsági Határozat**

A Pénzügyi Bizottság a határozati javaslatot, mely szerint Berettyóújfalu Város Önkormányzata Képviselő-testülete értékesíti a tulajdonát képező berettyóújfalui 983/6/A/26 hrsz.-ú, a valóságban Berettyóújfalu, József Attila lakótelep D. épület 2. lh. 3/11. ajtó alatti, 54 m2 nagyságú ingatlant Ferenczik Attila Imre (4100 Berettyóújfalu, Damjanich u. 25.) részére nettó 14.000.000-Ft (ÁFA-t nem tartalmaz) áron.

Az adás-vételi szerződés megkötésével kapcsolatban felmerülő költségek a vevőt terhelik, támogatja és a Képviselő-testületnek elfogadásra javasolja.

**Határidő:** 2020. szeptember 3.

**Felelős:** Nagy István levezető elnök

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**41/2020. (IX. 02.) Pénzügyi Bizottsági Határozat**

A Pénzügyi Bizottság a határozati javaslatot, mely szerint Berettyóújfalu Város Önkormányzata Képviselő-testülete a berettyóújfalui 656/1 hrsz.-ú, a valóságban Berettyóújfalu, Szemere u. 28. szám alatti kivett lakóház, udvar, gazdasági épület megjelölésű ingatlan megvásárlására vételi ajánlatot tesz az ingatlan 1/1 hányadú tulajdonosa, Tóth Ervin (4100 Berettyóújfalu, Szemere u. 28.) részére.

Az Önkormányzat által az ingatlan megvásárlására ajánlott vételár összege az ingatlanvagyon értékbecslő által készített értékelési szakvélemény alapján maximum nettó 14.500.000-Ft (ÁFA-t nem tartalmaz) lehet.

A vételi ajánlat fentiek szerinti elfogadása esetén a Képviselő-testület felhatalmazza a polgármestert az ingatlan adásvételi szerződés megkötésére. Az adásvételi szerződés megkötésével járó költségeket az Önkormányzat, mint vevő viseli, támogatja és a Képviselő-testületnek elfogadásra javasolja.

**Határidő:** 2020. szeptember 3.

**Felelős:** Nagy István levezető elnök

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**42/2020. (IX. 02.) Pénzügyi Bizottsági Határozat**

A Pénzügyi Bizottság a határozati javaslatot, mely szerint a berettyóújfalui 656/1 hrsz.-ú, a valóságban Berettyóújfalu, Szemere u. 28. szám alatti kivett lakóház, udvar, gazdasági épület megjelölésű ingatlanra vonatkozó adásvételi szerződés megkötését követően Berettyóújfalu Város Önkormányzata, mint az ingatlan tulajdonosa bérbe adja az ingatlant a Berettyóújfalu, József Attila lakótelep D. épület 2. lh. 3/11. ajtó alatti önkormányzati bérlakás korábbi bérlői, Szepesi Katalin és férje, Lénárt Andor részére, a 2016. november 15-én létesített bérleti jogviszonyuk szerinti feltételekkel, 2021. december 31-ig tartó határozott időre, támogatja és a Képviselő-testületnek elfogadásra javasolja.

**Határidő:** 2020. szeptember 3.

**Felelős:** Nagy István levezető elnök

A levezető elnök megköszönte a jelenlévők munkáját és az ülést 16:22 perckor bezárta.

k.m.f.

Nagy István Csarkó Imre

Pénzügyi Bizottság levezető elnöke Pénzügyi Bizottság Tagja

Mile Sándor

jegyzőkönyvvezető